Ο **Φίλιπ Λαμ** (γερμανικά: *Philipp Lahm*, γεννήθηκε 11 Νοεμβρίου 1983) είναι Γερμανός πρώην διεθνής ποδοσφαιριστής. Αγωνιζόταν ως πλάγιος αμυντικός και μπορούσε να αγωνιστεί με την ίδια αποτελεσματικότητα και στα δύο άκρα της άμυνας. Πέρασε σχεδόν όλη του την καριέρα στην Μπάγερν Μονάχου και υπήρξε διεθνής με την Εθνική ομάδα της Γερμανίας. Θεωρείται ένας από τους καλύτερους πλάγιους αμυντικούς της εποχής του.

Με τον εντυπωσιακό ρυθμό του, την ντρίμπλα και ακριβείς ικανότητες αντιμετώπισης των αντιπάλων, έγινε ιδιαίτερα χρήσιμος όχι μόνο στην άμυνα αλλά και και επιθετικό εργαλείο. Μεταξύ των σπουδαίων τίτλων που έχει κατακτήσει σε συλλογικό και εθνικό επίπεδο είναι, εννέα τίτλοι Μπουντεσλίγκα, επτά Κύπελλα Γερμανίας, ένα Τσάμπιονς Λιγκ και ένα Παγκόσμιο Κύπελλο Ποδοσφαίρου.

Καριέρα σε συλλόγους
--------------------

### Μπάγερν Μονάχου ΙΙ

Ο Φιλίπ Λαμ γεννήθηκε στο Μόναχο. Ξεκίνησε από τις ακαδημίες της Μπάγερν Μονάχου, πήγε στην ομάδα σε ηλικία 11 ετών. Επαγγελματικά ξεκίνησε από τη δεύτερη ομάδα του γερμανικού συλλόγου Μπάγερν Μονάχου το 2001 που αγωνιζόταν στην 3η κατηγορία του Γερμανικού ποδοσφαίρου.

### ΒφΜ Στουτγκάρδη

Το 2003 πήγε ως δανεικός στην ΦφΜ Στουτγκάρδη ως αλλαγή του έκανε το ντεμπούτο του στην Μπουντεσλίγκα την πρώτη αγωνιστική της σεζόν 2003-04 κατά της Χάνσα Ροστόκ, όμως ο προπονητής Φέλιξ Μάγκατ τον δοκιμάσει σε διαφορετικές θέσεις και τελικά κατέληξε να παίζει ως αριστερός μπάκ. Κατά τη δεύτερη σεζόν στη Στουτγκάρδη (2004-2005) ο Λαμ δυσκολεύτηκε αρκετά. Μετά το Ευρωπαϊκό Πρωτάθλημα Ποδοσφαίρου 2004 και η συνακόλουθη μικρότερη διάρκεια των διακοπών του είχε δυσκολίες να ακολουθήσει την τακτική και το σύστημα του νέου προπονητή Ματίας Ζάμμερ. Ωστόσο, έκανε ακόμα 16 εμφανίσεις με την ομάδα ως τα Χριστούγεννα εκείνης της σεζόν. 

Τον Ιανουάριο του 2005 ο Λαμ υπέστη κάταγμα στο δεξί του πόδι έτσι έμεινε στο περιθώριο για τέσσερις μήνες, κάνοντας την επιστροφή του στις 9 Απριλίου 2005. Όμως περίπου πέντε εβδομάδες αργότερα (17 Μαΐου 2005) ο ίδιος τραυματίστηκε εκ νέου, αυτή τη φορά ρήξη χιαστού ήταν που έδωσε τέλος στην εποχή του δανεισμού στην Στουτγκάρδη.

### Μπάγερν Μονάχου

Ο Λαμ με την Μπάγερν Μονάχου
Τον Ιούλιο του 2005 ο Λαμ επέστρεψε στην Μπάγερν Μονάχου, η ρήξη χιαστού που είχε υποστεί ακριβώς πριν από την επιστροφή του στην δράση στο τέλος του Νοεμβρίου κάνει πρώτα δύο εμφανίσεις για τον ερασιτεχνική ομάδα της Μπάγερν και στη συνέχεια κάνει την πρώτη του εμφάνιση στην Μπουντεσλίγκα με την Μπάγερν τον Νοέμβριο του 2005 κατά της Αρμίνια Μπίλεφελντ. Την πρώτη του σεζόν μοιράστηκε του αγώνες της ομάδας με τον πιο έμπειρο Λιζαραζού αλλά από την επόμενη σεζόν έγινε βασικό μέλος. Το καλοκαίρι του 2008 κυκλοφόρησαν φήμες ότι θα μεταγραφόταν στην Μπαρτσελόνα αλλά τελικά έμεινε στην Μπάγερν υπογράφοντας νέο συμβόλαιο ως το 2012. 

Τον Ιούνιο του 2014, ο Λαμ υπέγραψε νέο συμβόλαιο κρατώντας τον στη Μπάγερν μέχρι το 2018. Στις 26 Απριλίου 2015, η Μπάγερν επανέλαβε την κατάκτηση του τίτλου της Μπουντεσλίγκα για τρίτη συνεχή χρονιά, δίνοντας στον παίκτη το έβδομο πρωτάθλημα της καριέρας του. Στις 24 Φεβρουαρίου 2016, έκανε την 100η εμφάνιση του στο Τσάμπιονς Λιγκ στην ισοπαλία 2-2 με την Γιουβέντους στο Τορίνο. Αυτό τον έκανε τον 28ο παίκτη να κάνει 100 εμφανίσεις και το δεύτερο Γερμανό, μετά τον πρώην συμπαίκτη του Όλιβερ Καν. Στις 4 Φεβρουαρίου του 2017, έκανε την 500η εμφάνισή του για την Μπάγερν σε μια ισοπαλία 1-1 του πρωταθλήματος με την Σάλκε. Τρεις ημέρες αργότερα, επιβεβαίωσε ότι θα αποχωρούσε στο τέλος της σεζόν 2016-17 απορρίπτοντας μια προσφορά από το σύλλογο για να γίνει αθλητικός διευθυντής. Στις 20 Μαΐου 2017, έκανε την τελευταία του εμφάνιση στην καριέρα του, πριν από τη συνταξιοδότησή του, κατακτώντας με την Μπάγερν το πρωτάθλημα για τέταρτη συνεχή χρονιά. Αντικαταστάθηκε στο 87ο λεπτό και έλαβε αποθεωτικού χειροκροτήματος από το πλήθος του Allianz Arena σε μια νίκη με 4-1 επί της Φράιμπουργκ.

Εθνική ομάδα
------------

Ο Λαμ ξεκίνησε τη διεθνή καριέρα του στην εθνική ομάδα κάτω των 19 ετών. Ήταν μέλος της ομάδας που κέρδισε το ασημένιο μετάλλιο για τη Γερμανία στο Ευρωπαϊκό πρωτάθλημα κάτω το 2002 παίζοντας σε όλα τα παιχνίδια στο τελικό τουρνουά και σκοράροντας ένα κρίσιμο γκολ στο 90ο λεπτό (2-3) εναντίον της Αγγλίας σε ένα παιχνίδι που έληξε 3-3. Ο νεαρός εντυπωσίασε τον Ρούντι Φέλερ και στις 18 Φεβρουαρίου 2004 το πρώτο παιχνίδι του ήταν μια νίκη 2-1 επί της Κροατίας, όπου έπαιξε τα 90 λεπτά και επιλέχθηκε ως ο άνθρωπος του αγώνα από το γερμανικό ποδοσφαιρικό περιοδικό Kicker. Ήταν επίσης μέρος της ομάδας της Γερμανίας στο Ευρωπαϊκό Πρωτάθλημα Ποδοσφαίρου 2004 στην Πορτογαλία και έπαιξε 90 λεπτά και στα τρία παιχνίδια. Αγωνίστηκε με την εθνική της χώρας του και στο Ευρωπαϊκό Πρωτάθλημα Ποδοσφαίρου 2008 αλλά και στο Παγκόσμιο Κύπελλο Ποδοσφαίρου 2010, όπου ήταν αρχηγός. Στο Μουντιάλ του 2010 ο προπονητής της Εθνικής Γιοάχιμ Λεβ έδωσε το περιβραχιόνιο του αρχηγού στον Λαμ, διότι ο αρχηγός της ομάδας Μίχαελ Μπάλακ θα απουσίαζε από το τουρνουά λόγω τραυματισμού. Στις 6 Σεπτεμβρίου 2013, πραγματοποίησε την 100ή του συμμετοχή με τη γερμανική εθνική ομάδα στην νίκη με 3-0 επί της Αυστρίας κατά τη διάρκεια των προκριματικών για το Παγκόσμιο Κύπελλο 2014. Στις 13 Ιουλίου 2014, ο Λαμ οδήγησε τη Γερμανία σε νίκη του Παγκοσμίου Κυπέλλου, με 1-0 εναντίον της Αργεντινής στον τελικό. Στις 18 Ιουλίου 2014, σε ηλικία 30 ετών, ανακοίνωσε τη αποχώρησή του από το διεθνές ποδόσφαιρο. Είχε σημειώσει πέντε γκολ σε 113 εμφανίσεις. Στις 2 Σεπτεμβρίου 2014, ο Μπάστιαν Σβάινσταϊγκερ διαδέχθηκε τον Λαμ ως αρχηγό της γερμανικής εθνικής ομάδας.

Τίτλοι και διακρίσεις
---------------------

### Σύλλογοι

* Μπούντεσλίγκα (9): 2003, 2006, 2008, 2010, 2013, 2014, 2015, 2016, 2017
* Κύπελλο Γερμανίας (7) : 2003, 2006, 2008, 2010, 2013, 2014, 2016
* Λιγκ Καπ Γερμανίας: 2007
* Σούπερ Καπ Γερμανίας (3) : 2010, 2012, 2016
* ΟΥΕΦΑ Τσάμπιονς Λιγκ: 2013
* ΟΥΕΦΑ Σούπερ Καπ: 2013
* Παγκόσμιο Κύπελλο Συλλόγων: 2013

### Εθνική Γερμανίας

* Παγκόσμιος Πρωταθλητής: 2014

### Ατομικές διακρίσεις

* Μέλος της καλύτερης ομάδας του Παγκοσμίου Κυπέλλου 2006
* Μέλος της καλύτερης 23άδας στο Ευρωπαϊκό Πρωτάθλημα Ποδοσφαίρου 2008
* Μέλος της καλύτερης ενδεκάδας στην Ομάδα της χρονιάς της ΟΥΕΦΑ το 2006 και το 2008
* Μέλος της καλύτερης ενδεκάδας στην Ομάδα της χρονιάς της ΦΙΦΑ το 2008
* Μέλος της καλύτερης ενδεκάδας του Παγκοσμίου Κυπέλλου 2010

Παραπομπές
----------

1. ↑  «30 Best Defenders of All Time». Αρχειοθετήθηκε από το πρωτότυπο στις 24 Οκτωβρίου 2023. Ανακτήθηκε στις 24 Οκτωβρίου 2023.
2. ↑  «The 50 most influential footballers of all time». Ανακτήθηκε στις 12 Νοεμβρίου 2022.
3. ↑  «Ανακοίνωσε το τέλος ο Λαμ!».. Ανακτήθηκε στις 2017-05-20.
4. ↑  «Εκπληκτική ατμόσφαιρα στο αντίο των Λαμ και Τσάμπι Αλόνσο (pics)».. Ανακτήθηκε στις 2017-05-20.
5. ↑  «Το πάρτι τίτλου της Μπάγερν (vids, pics)».. Ανακτήθηκε στις 2017-05-20.
6. ↑  «ΓΕΡΜΑΝΙΑ: Αρχηγός ο Λαμ». *flash.gr*.. Ανακτήθηκε στις 2022-03-01.
7. ↑  «Αποσύρεται από την εθνική Γερμανίας ο Φίλιπ Λαμ» (στα αγγλικά). *Contra.gr*.. Ανακτήθηκε στις 2017-05-20.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φίλιπ Λαμ** |

* Η επίσημη ιστοσελίδα του Φίλιπ Λαμ

|  |  |  |  |  |
| --- | --- | --- | --- | --- |
| 

| π • σ • ε
Εθνική Γερμανίας – Μουντιάλ 2006 |
| --- |
|  |
|  | 
* 1 Λέμαν
* 2 Γιάνσεν
* 3 Φρίντριχ
* 4 Χουτ
* 5 Κελ
* 6 Νοβότνι
* 7 Σβάινσταϊγκερ
* 8 Φρίνγκς
* 9 Χάνκε
* 10 Νοϊβίλ
* 11 Κλόζε
* 12 Καν
* 13 Μπάλακ (c)
* 14 Ασαμόα
* 15 Χιτσλσπέργκερ
* 16 Λαμ
* 17 Μερτεζάκερ
* 18 Μπορόβσκι
* 19 Σνάιντερ
* 20 Ποντόλσκι
* 21 Μετσέλντερ
* 22 Οντόνκορ
* 23 Χίλντεμπραντ
* Προπονητής: Κλίνσμαν
 |

 |

|  |  |  |  |  |
| --- | --- | --- | --- | --- |
| 

| π • σ • ε
Εθνική Γερμανίας – Μουντιάλ 2010 |
| --- |
|  |
|  | 
* 1 Νόιερ
* 2 Γιάνσεν
* 3 Φρίντριχ
* 4 Αόγκο
* 5 Ταστσί
* 6 Κεντίρα
* 7 Σβάινσταϊγκερ
* 8 Εζίλ
* 9 Κίσλινγκ
* 10 Ποντόλσκι
* 11 Κλόζε
* 12 Βίζε
* 13 Μύλερ
* 14 Μπάντστουμπερ
* 15 Τροχόφσκι
* 16 Λαμ (c)
* 17 Μερτεζάκερ
* 18 Κρόος
* 19 Κακάου
* 20 Μπόατενγκ
* 21 Μάριν
* 22 Μπουτ
* 23 Γκόμεζ
* Προπονητής: Λεβ
 |

 |

|  |  |  |  |  |
| --- | --- | --- | --- | --- |
| 

| π • σ • ε
Εθνική Γερμανίας – Ευρωπαϊκό Πρωτάθλημα 2012 |
| --- |
|  |
|  | 
* 1 Νόιερ
* 2 Γκουντογκάν
* 3 Σμέλτσερ
* 4 Χέβεντες
* 5 Χούμελς
* 6 Κεντίρα
* 7 Σβαϊνστάιγκερ
* 8 Εζίλ
* 9 Σίρλε
* 10 Ποντόλσκι
* 11 Κλόζε
* 12 Βίζε
* 13 Μύλερ
* 14 Μπάντστουμπερ

* 15 Μπέντερ
* 16 Λαμ (c)
* 17 Μερτεζάκερ
* 18 Κρόος
* 19 Γκέτσε
* 20 Μπόατενγκ
* 21 Ρόις
* 22 Τσίλερ
* 23 Γκόμεζ
* Προπονητής: Λεβ
 |

 |

|  |  |  |  |  |
| --- | --- | --- | --- | --- |
| 

| π • σ • ε
Εθνική Γερμανίας – Μουντιάλ 2014 |
| --- |
|  |
|  | 
* 1 Νόιερ
* 2 Γκρόσκροϊτς
* 3 Γκίντερ
* 4 Χέβεντες
* 5 Χούμελς
* 6 Κεντίρα
* 7 Σβαϊνστάιγκερ
* 8 Εζίλ
* 9 Σίρλε
* 10 Ποντόλσκι
* 11 Κλόζε
* 12 Τσίλερ
* 13 Μύλερ
* 14 Ντράξλερ

* 15 Ντουρμ
* 16 Λαμ (c)
* 17 Μέρτεζακερ
* 18 Κρόος
* 19 Γκέτσε
* 20 Μπόατενγκ
* 21 Μουσταφί
* 22 Βάιντενφελερ
* 23 Κράμερ
* Προπονητής: Λεβ
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 120389074
* ISNI: 0000 0000 7800 4352
* GND: 14114873X

 |

 |